UPUTE I OBAVIJESTI KANDIDATIMA

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18., 112/19 i 17/25) pročelnica Jedinstvenog upravnog odjela Općine Peteranec raspisala je Javni natječaj za prijam u službu višeg stručnog suradnika za računovodstvene poslove na neodređeno vrijeme.

Riječi i pojmovi koji imaju rodno značenje, korišteni u ovim uputama i obavijestima odnose se jednako na muški i ženski rod,  bez obzira jesu li korišteni u muškom ili ženskom rodu.


OPIS POSLOVA RADNOG MJESTA –   viši stručni suradnik za računovodstvene poslove 

	Poslovi radnog mjesta
	%

	
Vodi propisane knjige i evidencije osnovnih sredstava i sitnog inventara
	
5

	Čuva financijsko knjigovodtsvenu dokumentaciju
	5

	Prati naplatu korištenja javnih površina, vodi evidenciju općinskih poreza, naknada, doprinosa 
	
5

	Prati propise iz područja financija, materijalno-financijskog poslovanja i knjigovodstva
	5

	Prima stranke i rješava njihove zahtjeve, zaprima i unosi ulazne račune, izdaje izlazne račune, priprema plaćanje dospjelih računa i ostalih obveza
	
10

	Vodi brigu o ažurnosti naplate komunalne naknade, komunalog doprinosa, grobljanke naknade i drugih naknada
	5

	Prati naplatu prihoda Općine
	5

	Predlaže osnove za izradu proračuna Općine
	5

	  Određuje konta i knjiži dokumentaciju proračuna
	10

	Obavlja stručne poslove u vezi s materijalno-financijskim poslovanjem i provedbom proračuna koji se odnose na knjigovodstvo, likvidaturu, blagajnu, obračun plaća službenika, namještenika i dužnosnika
	
5

	Priprema dostavu općih akata Općinskog vijeća i ostalih tijela Općine za nadzor nad zakonitošću i objavu u službenom glasniku Županije
	5

	Vodi brigu o ovjeri financijske dokumentacije  od strane ovlaštenih potpisnika
	5

	Surađuje s nadležnim institucijama, državnim tijelima i službama jedinica
lokalne i područne (regionalne) samouprave
	
5

	Vrši obračun i isplatu dnevnica, putnih troškova i drugih naknada
	5

	Izrađuje prijedloge odluka, zaključaka, rješenja i drugih akata za tijela Općine 
	5

	Priprema inventurne liste i surađuje s povjerenstvom prilikom popisa imovine
	5


	Vodi i redovito ažurira registar imovine Općine i registar komunalne infrastrukture
	5

	 Obavlja i ostale poslove po nalogu pročelnika Jedinstvenog upravnog odjela 

	5


	
PODACI O PLAĆI 

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaća službenika i namještenika Jedinstvenog upravnog odjela Općine Peteranec („Službeni glasnik Koprivničko-križevačke županije“ broj  28a/23 i 3/24 i  3/26) za radno mjesto višeg stručnog suradnika za računovodstvene poslove propisan je koeficijent 1,68 dok je osnovica utvrđena Odlukom o osnovici za obračun plaće službenika i namještenika u Jedinstvenom upravnom odjelu Općine Peteranec („Službeni glasnik Koprivničko-križevačke županije“ broj 24/25) i iznosi 1.200,00 EUR (bruto). 

Način obavljanja prethodne provjere znanja i sposobnosti kandidata:

Za kandidate prijavljene na Javni natječaj koji su podnijeli pravodobnu i urednu prijavu te ispunjavaju formalne uvjete iz Javnog natječaja provest će se prethodna provjera znanja i sposobnosti koja se obavlja putem pisanog testiranja i intervjua. 
Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Javni natječaj. 
Intervju će biti proveden samo s kandidatima koji su ostvarili najmanje 50% bodova iz područja provjere znanja i sposobnosti na provedenom pisanom testiranju.

Postupak testiranja i intervjua provoditi će Povjerenstvo za provedbu Javnog natječaja.  
Pisano testiranje i intervju održati će se istoga dana.

*****

POZIV ZA TESTIRANJE  TE PRAVNI I DRUGI IZVORI ZA TESTIRANJE BITI ĆE OBJAVLJENI, NAJMANJE 5 DANA PRIJE TESTIRANJA NA WEB STRANICI I OGLASNOJ PLOĆI OPĆINE PETERANEC
 

PRAVILA I POSTUPAK TESTIRANJA

Po dolasku na provjeru znanja i sposobnosti od kandidata će biti zatraženo predočenje odgovarajuće identifikacijske isprave na kojoj se nalazi fotografija, sa kojom se dokazuje identitet osobe. Kandidat koji ne može dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na Javni natječaj. 
Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.
 
Nakon utvrđivanja identiteta kandidata, kandidatima će biti podijeljena pitanja za provjeru znanja iz navedenih područja testiranja. 

Vrijeme trajanja pisane provjere znanja je 60 minuta. 
Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti nije dopušteno: 
	-  koristiti se bilo kakvom literaturom odnosno bilješkama; 
	-  koristiti mobitel ili druga komunikacijska sredstva;
	-  napuštati prostoriju u kojoj se provjera odvija; 
	- razgovarati s ostalim kandidatima, niti na bilo koji drugi način ometati ostale kandidate i remetiti im koncentraciju. 

Kandidati koji će se ponašati neprimjereno ili će prekršiti jedno od gore navedenih pravila  biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova. 
Intervju se provodi samo s kandidatima koji su ostvarili najmanje 50% bodova iz područja provjere znanja i sposobnosti na provedenom pisanom testiranju. 

Povjerenstvo kroz razgovor sa kandidatima utvrđuje interese, profesionalne ciljeve i motivaciju kandidata za rad na navedenom radnom mjestu. 

Rezultati intervjua boduju se na isti način kao i testiranje. 

Kandidati koji su pristupili testiranju imaju pravo uvida u rezultate provedenog postupka. 
 
Nakon provedenog testiranja i razgovora (intervjua), Povjerenstvo za provedbu Javnog natječaja utvrđuje rang listu kandidata prema ukupnom broju bodova ostvarenih na testiranju i razgovoru (intervjuu). 

Povjerenstvo sastavlja Izvješće o provedenom postupku koje potpisuju svi članovi Povjerenstva. 
Rješenje o prijmu u službu biti će dostavljeno svim kandidatima prijavljenim na Javni natječaj, a koji su ispunili formalne uvjete Javnog natječaja i pristupili su testiranju. 

Izabrani kandidat mora dostaviti uvjerenje o zdravstvenoj sposobnosti kojim se dokazuje ispunjavanje općih uvjeta zdravstvene sposobnosti za obavljanje poslova radnog mjesta na koje se prima.

Pročelnica Jedinstvenog upravnog odjela Općine Peteranec  će u roku od 60 dana od isteka roka za podnošenje prijava na oglas donijeti rješenje o prijmu u službu, koje se svim kandidatima dostavlja javnom objavom na službenoj web stranici Općine Peteranec i smatra se dostavljenim istekom osmog dana od dana objave rješenja. Kandidat koji bude izabran dužan je prije donošenja rješenja o prijmu u službu dostaviti uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti. Troškove izdavanja uvjerenja o zdravstvenoj sposobnosti snosi Općina Peteranec. Općina Peteranec će, prije donošenja rješenja o prijmu u službu, po službenoj dužnosti provjeriti postoji li zapreka za njegov prijam u službu zbog pravomoćne osuđivanosti za kazneno djelo iz članka 15. Zakona o službenicima i namještenicima u lokalnoj i područnoj (regionalnoj) samoupravi i zapreke iz članka 16. istog Zakona.

Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18), Općina Peteranec kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe. Kandidati prijavom na Javni natječaj pristaju da Općina Peteranec, kao voditelj obrade, prikupljene podatke na temelju javnog natječaja obrađuje samo u obimu i samo u svrhu provedbe Javnog natječaja, od strane ovlaštenih osoba za provedbu Javnog natječaja. Općina Peteranec će s osobnim podacima postupati sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

